stanford-oval/wikipedia huggingface dataset:
Tintin seikkailut
Aiheesta muualla

Wikimedia Commonsissa on kuvia tai muita tiedostoja aiheesta .
Suomeksi julkaistut Tintin seikkailut
Tintin seikkailut Suomessa
Asiaa Tintistä eri kielillä
Tintinologist.org – Tintin fan's resource
Intertintin : Tintti – Tintin – Kuifje publications by country.
Tintin interactive site (Arkistoitu – Internet Archive)
| --- | --- |
Sarjakuva-albumit:  Tintti Neuvostojen maassa (1930) • Tintti Afrikassa (1931) • Tintti Amerikassa (1932) • Faaraon sikarit (1934) • Sininen lootus (1936) • Särkynyt korva (1937) • Mustan saaren salaisuus (1938) • Kuningas Ottokarin valtikka (1939) • Kultasaksinen rapu (1941) • Salaperäinen tähti (1942) • Yksisarvisen salaisuus (1943) •  Rakham Punaisen aarre (1944) • Seitsemän kristallipalloa (1948) • Auringon temppeli (1949) • Mustan kullan maa (1950) • Päämääränä kuu (1953) • Tintti kuun kamaralla (1954) • Tuhatkaunon tapaus (1956) • Seikkailu Punaisella merellä (1958) • Tintti Tiibetissä (1960) • Castafioren korut (1963) • Lento 714 (1968) • Tintti ja Picarot (1976) • Tintti ja aakkostaide (1986)
Hahmot:  Tintti • Kapteeni Haddock • Milou • Professori Tuhatkauno • Dupont ja Dupond • Bianca Castafiore • Muut hahmot
Tapahtumapaikat:  Borduria • Khemed • Moulinsartin linna • San Theodoros • Syldavia
Elokuvat:  Kultasaksinen rapu (1947) • Tintti ja merirosvon aarre (1961) • Tintti ja siniset appelsiinit (1964) • Auringon temppeli (1969) • Tintti Haijärvellä (1972) • Tintin seikkailut: Yksisarvisen salaisuus (2011)
Animaatiosarjat:  Les aventures de Tintin d'après Hergé (1958–62) • Tintin seikkailut (1991–92)
Videopelit:  Tintin on the Moon (1989) • Tintin in Tibet (1996) • Prisoners of the Sun (1997) • Tintin: Destination Adventure (2001)
Yhteistyökumppanit:  Norbert Wallez • Bob de Moor • Edgar Pierre Jacobs • Jacques Martin • Greg • Roger Leloup • Josette Baujot • Jacques Van Melkebeke • Fanny Rodwell • Philippe Goddin • Michael Farr • Benoît Peeters • Numa Sadoul • Jean-Pierre Talbot • Yves Rodier
Muuta:  Borduuri • Casterman • Hergé-museo • Le journal de Tintin • Le Petit Vingtième • Ligne claire • Studios Hergé • Syldaavi • Tintin et le Thermozéro • Quick & Flupke • Veikko, Tette ja Jykke
Columbus Crew

Columbus Crew on yhdysvaltalainen jalkapalloseura, joka pelaa Major League Soccer -liigassa. Sen kotipaikka on Columbus, Ohio.
Crew oli vuonna 1995 yksi MLS:n kymmenestä perustajaseurasta. Seura on kuulunut kausina 1996–1999 ja jälleen kaudesta 2002 lähtien liigan itäiseen konferenssiin. Kausina 2000 ja 2001, jolloin MLS:n seurat jaettiin kolmeen divisioonaan, Crew kuului keskiseen divisioonaan. Crew voitti kaudella 2008 MLS:n mestaruuden MLS Cupin kaadettuaan loppuottelussa Red Bull New Yorkin maalein 3–1.  Seuralla on hallussaan myös yksi Lamar Hunt U.S. Open Cupin mestaruus: se voitti vuoden 2002 loppuottelussa Los Angeles Galaxyn maalein 1–0. Lisäksi Crew on ollut myös kerran Open Cupin loppuottelun häviävänä osapuolena: vuoden 1998 loppuottelussa Chicago Fire vei pidemmän korren jatkoajalla maalein 2–1. Kausilla 2004 ja 2008 Crew sai eniten pisteitä MLS:n runkosarjassa ja voitti näin MLS Supporters’ Shield -palkinnon.
Seura on pelannut kotiottelunsa vuodesta 1999 lähtien Columbus Crew Stadiumilla Columbusissa Ohiossa. Vuosina 1996–1999 Crew’n kotikenttänä toimi Ohio Stadium Ohio State Universityn kampuksen kupeessa.
Crew’n omistaa Hunt Sports Group (lyhenne HSG), jonka johtohenkilö on Clark Hunt. HSG:n ja Crew’n perustaja oli Lamar Hunt. Huntin perheen omistukseen kuuluu Crew’n lisäksi myös toinen MLS-seura, FC Dallas, sekä NFL-seura Kansas City Chiefs.
Crew’n suurin tunnettu kannattajaryhmä on Crew Supporters Union: Local 103, joka syntyi ennen kauden 2007 alkua kahden aiemman kannattajaryhmän, Legion 04:n ja V-Armyn yhdistyessä.
Joukkue > Kokoonpano

Päivitetty: 22. joulukuuta 2023
Saavutukset

MLS Cup: 2008
MLS Supporters’ Shield: 2004, 2008
Lamar Hunt U.S. Open Cup: 2002
Entisiä ja nykyisiä pelaajia

Guillermo Barros Schelotto (2007–)
Edson Buddle (2001–2005)
John Busch (2002–2006)
Jeff Cunningham (1998–2005)
Thomas Dooley (1997–1999)
Ansil Elcock (1997–2001)
Robin Fraser (2004–2005)
Brad Friedel (1996–1997)
John Harkes (2001–2002)
Frankie Hejduk (2003–)
Stern John (1998–1999)
Doctor Khumalo (1996–1997)
Brian Maisonneuve (1996–2004)
Kyle Martino (2002–2006)
Brian McBride (1996–2003)
John Wilmar Pérez (2000–2002)
Billy Thompson (1996–2000)
Robert Warzycha (1996–2002)
Päävalmentajat

Timo Liekoski (1996)
Tom Fitzgerald (1996–2001)
Greg Andrulis (2001–2005)
Robert Warzycha (2005, väliaikainen)
Sigi Schmid (2006–)
Aiheesta muualla

Seuran virallinen verkkosivu
Eugenio Dal Corso

Eugenio Dal Corso (16. toukokuuta 1939 Lugo di Valpantena di Grezzana, Italia – 20. lokakuuta 2024) oli Angolassa toiminut roomalaiskatolinen piispa. Hänet vihittiin Poveri Servi della Divina Provvidenzan papiksi 7. heinäkuuta 1963 ja nimitettiin Saurimon koadjuuttoripiispaksi 15. joulukuuta 1995. Piispaksi konsekroinnin suoritti 3. maaliskuuta 1996 Félix del Blanco Prieto, jota avustivat Andrea Veggio ja Pedro Marcos Ribeiro da Costa.
Dal Corsosta tuli 15. tammikuuta 1997 Saurimon piispa, ja 18. helmikuuta 2008 hän sai nimityksen Benguelan piispaksi.
Tommi Santala

| Tommi Santala |
| --- | --- |

Henkilötiedot
Syntynyt: 27. kesäkuuta 1979 (ikä 45) Helsinki, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  oikea
Pituus:  191 cm
Paino:  97 kg
Pelinumero:  21
Pelaajaura
Pääsarjaura:  1998–2019
Seurat:  Jokerit (SML) HPK (SML) Atlanta Thrashers (NHL) Chicago Wolves (AHL) Vancouver Canucks (NHL) Manitoba Moose (AHL) EHC Kloten (NLA) Metallurg Magnitogorsk (KHL) HIFK (SML)
NHL-varaus:  245. varaus, 1999 Atlanta Thrashers
Tommi Santala (s. 28. kesäkuuta 1979 Helsinki) on suomalainen jääkiekkoilija, joka lopetti uransa vuonna 2019. Hän pelasi ensimmäisen SM-liigaottelunsa Jokereissa kaudella 1998–1999. SM-liigassa hän pelasi Jokereissa, HPK:ssa ja HIFK:ssa 363 runkosarjaottelua ja voitti SM-hopean ja kolme SM-pronssia. Sveitsin pääsarjan EHC Klotenia Santala edusti kymmenen kauden ajan. Lisäksi hän pelasi kolme kautta Pohjois-Amerikassa ja puolikkaan kauden KHL-sarjassa. Maajoukkueessa Santala oli voittamassa yhtä MM-pronssia.
Ura

Santala aloitti ammattilaisuransa Jokereissa kaudella 1998–1999. Seuraavaksi kaudeksi hän siirtyi HPK:hon, jossa hän sai enemmän vastuuta ja teki läpimurtonsa. Santala voitti myös SM-liigan syöttöpörssin kaudella 2002–2003 (38 syöttöä). Vuonna 1999 Atlanta Thrashers varasi hänet NHL:ään viimeisellä, eli yhdeksännellä kierroksella.
Santala oli siirtymässä HIFK:hon kaudeksi 2003–2004, mutta siirtyikin NHL:ään. Hän teki Thrashersissä tehot 1+2=3  33 ottelussa. Santala oli palaamassa HIFK:hon kaudeksi 2004–2005, mutta päättikin pysyä Pohjois-Amerikassa ja pelata NHL:n työsulun ajan AHL:ssä. Santalan oli määrä pelata Atlanta Thrashersissa kausi 2005–2006, mutta koska peliaikaa ei tullut, hän palasi Jokereihin, jossa oli joukkueensa paras pistemies.
Kaudeksi 2006–2007 Santala siirtyi takaisin NHL:ään, Vancouver Canucksin joukkueeseen. Hän pelasi siellä 30 ottelua tehoin 1+5=6. Kaudeksi 2007–2008 Santala palasi taas Jokereihin ja kaudeksi 2008–2009 hän siirtyi Kloteniin.
Kesken kauden 2016–2017 Santala siirtyi EHC Kloten loppukauden kattavalla sopimuksella KHL-joukkue Metallurg Magnitogorskiin. Hän pelasi KHL:ssä 14 runkosarja- ja 18 pudotuspeliottelua. Magnitogorsk eteni KHL:n finaaleihin saakka, mutta ne se hävisi SKA Pietarille otteluvoitoin 4–1. Magnitogorskista Santala palasi vuoden sopimuksella Kloteniin. Santalan edustama Kloten putosi kauden 2017–2018 päätteeksi Sveitsin pääsarjasta, eikä Santala jatkanut seurassa.
Santala palasi kaudeksi 2018–2019 Suomeen, kun hän teki vuoden sopimuksen HIFK:n kanssa. Kausi jäi Santalan uran viimeiseksi. HIFK ylsi sen aikana Liigan pronssiotteluun. Pitkän uransa aikana Santala pelasi SM-liigassa 363 runkosarjaottelua ja Sveitsin pääsarjassa 427 runkosarjaottelua.
Ura > Maajoukkue

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Latvia 2006 | jääkiekko |  |
Santala on pelannut kolmet jääkiekon maailmanmestaruuskilpailut, vuonna 2003, 2006 ja 2009. Vuonna 2003 hän pelasi seitsemän ottelua, ja saalisti yhden syöttöpisteen, mutta vuonna 2006 hän pääsi kokoonpanoon vain kertaalleen, mutta voitti pronssia joukkueen mukana. Santala pelasi kaikki seitsemän ottelua vuonna 2009.
Luettelo Luumäen julkisista taideteoksista ja muistomerkeistä

Luettelo Luumäen julkisista taideteoksista ja muistomerkeistä sisältää Luumäen kunnassa olevat pysyvät patsaat, muistomerkit ja muistolaatat.
Jackie Wilson

| Jackie Wilson |
| --- | --- |

Henkilötiedot
Syntynyt: 9. kesäkuuta 1934 Detroit, Michigan
Kuollut: 21. tammikuuta 1984 (49 vuotta) Mount Holly Township, New Jersey
Ammatti:  laulaja-lauluntekijä, muusikko
Muusikko
Taiteilijanimi:  Mr. Excitement, The Black Elvis
Aktiivisena:  1953 – 1975
Tyylilajit:  rhythm & blues, soul, pop
Soittimet:  laulu
Levy-yhtiöt:  DeeGee Records King Records Federal Records Brunswick Records
  [ Muokkaa Wikidatassa ] [ ohje ]  
Jack Leroy "Jackie" Wilson, Jr. (9. kesäkuuta 1934 – 21. tammikuuta 1984) oli yhdysvaltalainen laulaja ja esiintyjä, joka tunnettiin myös nimellä Mr. Excitement. Wilson pääsi Rock and Roll Hall of Fameen vuonna 1987.
Elämä ja ura > Lapsuus ja varhaiset vuodet

Jack Leroy Wilson syntyi 9. kesäkuuta 1934 Highland Parkissa, Michiganissa, Detroitin esikaupunkialueella. Wilsonin vanhemmat olivat Eliza Mae Wilson (1900–1975) ja laulaja Jack Leroy Wilson Sr. (1903–1983). Wilson aloitti laulamisen nuorena ja lauloi esimerkiksi Billupsin kappelin kuorossa. Vartuessaan Highland Parkissa Wilson liittyi Shakers-nimiseen jengiin ja joutui sen myötä usein vaikeuksiin. Hänen alkoholisoitunut isänsä oli usein poissa ja yleensä työttömänä, ja vuonna 1943 Wilsonin vanhemmat erosivat pian Jackien yhdeksännen syntymäpäivän jälkeen.
Wilson lopetti high schoolin 15-vuotiaana istuttuaan kahdesti tuomiota Lansingin nuorisovankilassa. Toisen vankeusjaksonsa aikana Wilson oppi nyrkkeilemään, ja alkoi kilpailla Detroitin amatöörisarjassa 16-vuotiaana. Hänen uransa käsitti 2 voittoa ja 8 tappiota. Samanaikaisesti kun hänen äitinsä pakotti hänet lopettamaan nyrkkeilyn, Wilsonin silloin tyttöystävä Freda Hood joutui raskaaksi, ja tämän isä pakotti heidät naimisiin. Hänestä tuli isä 17-vuotiaana.
Elämä ja ura > Varhainen ura

Wilson aloitti työskentelyn Lee's Sensation -klubilla soololaulajana ja perusti myöhemmin yhtyeen nimeltä "Falcons", johon kuului hänen serkkunsa Levi Stubbs, joka johti myöhemmin Four Tops -yhtyettä. Muut Falcons-yhtyeen jäsenet liittyivät Hank Ballardin kanssa Midnighters-yhtyeeseen, mukaan lukien Alonzo Tucker ja Billy Davis, jotka työskentelivät Wilsonin kanssa myöhemmin tämän soolouran aikana. Tucker ja Wilson tekivät yhdessä muutamia kappaleita, jotka Wilson levytti, kuten vuoden 1963 hittinsä "Baby Workout."
Kykyjenetsijä Johnny Otis löysi Wilsonin ja värväsi hänet ryhmään nimeltä "Thrillers". Tästä kehittyi myöhemmin yhtye nimeltä "Royals", joka myöhemmin tunnettiin R&B-yhtye Midnightersina, vaikka Wilson ei ollut enää ryhmässä, kun se vaihtoi nimeä ja teki levytyssopimuksen King Recordsin kanssa. Wilson teki sopimuksen manageri Al Greenin kanssa, joka oli muun muassa LaVern Bakerin, Little Willie Johnin, Johnnie Rayn ja Della Reesen manageri. Hän omisti kaksi myös musiikkikustantamoa: Pearl Musicin ja Merrimac Musicin.
Vuoden 1957 aikana Wilson aloitti soolouransa ja aloitti samalla yhteistyön serkkunsa Levin kanssa. Hän aloitti vakituiset esiintymiset Flame Show Barissa ja allekirjoitti levytyssopimuksen Decca Recordsin sivumerkin Brunswick Recordsin kanssa.
Elämä ja ura > Ura kehittyy tähteydeksi

Ennen kuin Wilson ehti allekirjoittaa sopimuksen Brunswickin kanssa, Green yllättäen kuoli. Tämän liikekumppani Nat Tarnopol otti Wilsonin managerin paikan ja lopulta hän nousikin Brunswickin toimitusjohtajaksi. Wilsonin ensimmäinen single "Reet Petite" (ensimmäiseltä albumiltaan He's So Fine) julkaistiin vuonna 1956, ja siitä tuli pieni menestys rhytym & blues -piireissä. "Reet Petiten" oli kirjoittanut tuleva Motown Recordsin perustaja Berry Gordy Jr. Hän oli mukana säveltämässä ja tuottamassa Wilsonille myös muun muassa singlejä "To Be Loved", "That's Why (I Love You So)", "I'll Be Satisfied" ja huipennuksena vuoden 1958 lopuksi kappaleen "Lonely Teardrops", joka nousi Billboardin julkaiseman R&B -listan sijalle 1, vakiinnuttaen Wilsonin aseman R&B-tähtenä. Kappaleesta tuli tunnettu myös hänen poikkeuksellisen äänialan vuoksi. "Lonely Teardrops" myi yli miljoona kappaletta, ja sille myönnettiin RIAA:n toimesta kultalevy.
Wilsonin intensiivinen esiintyminen, dynaaminen tanssiliikehdintä, tunteikas laulu ja muotitaju toivat hänelle lempinimen "Mr. Excitement". Tuo nimitys pysyi hänen uransa loppuun saakka. Hänen lavakarismaansa ja esiintymistaitonsa inspiroivat myöhempiä artisteja kuten James Brownia, Teddy Pendergrassiä, Michael Jacksonia ja Elvis Presleytä. Erityisesti Presley oli vaikuttunut Wilsonin taidoista ja heistä tuli hyviä ystäviä Wilsonin loppuelämän ajaksi. Esimerkiksi yhteisessä valokuvassa vuodelta 1966 Presley on kirjoittanut kuvatekstiksi omistukseen: "Jackie: Sinulla on ystävä loppuelämäksesi. Elvis.".
Diskografia

| 0 | 1 | 2 | 3 | 4 |
| --- | --- | --- | --- | --- |
| Vuosi | Albumi | Listasijoitus | Listasijoitus | Listasijoitus |
| Vuosi | Albumi | US pop | US R&B |  |
| 1958 | He's So Fine | - | * |  |
| 1959 | Lonely Teardrops | - | * |  |
| 1959 | So Much | - | * |  |
| 1960 | Jackie Sings the Blues | - | * |  |
| 1960 | A Woman, A Lover, A Friend | - | * |  |
| 1961 | You Ain't Heard Nothin' Yet | - | * |  |
| 1961 | By Special Request | - | * |  |
| 1962 | Body and Soul | - | * |  |
| 1962 | Jackie Wilson At the Copa | #137 | * |  |
| 1963 | Jackie Wilson Sings the World's Greatest Melodies | - | * |  |
| 1963 | Baby Workout | #36 | * |  |
| 1963 | Shake a Hand | - | * |  |
| 1963 | Merry Christmas from Jackie Wilson | #6 | * |  |
| 1964 | Somethin' Else!!! | - | * |  |
| 1965 | Soul Time | - | - |  |
| 1965 | Spotlight on Jackie Wilson! | - | - |  |
| 1966 | Whispers | #108 | #15 |  |
| 1967 | Higher and Higher | #163 | #28 |  |
| 1968 | Manufacturers of Soul | #195 | #18 |  |
| 1968 | I Get the Sweetest Feeling | - | - |  |
| 1970 | Do Your Thing | - | #50 |  |
| 1970 | This Love is For Real | - | - |  |
| 1971 | You Got Me Walkin' | - | - |  |
| 1973 | Beautiful Day | - | - |  |
| 1974 | Nowstalgia | - | - |  |
| 1976 | Nobody But You | - | - |  |
Frank Auerbach

Frank Auerbach
Frank Helmut Auerbach (29. huhtikuuta 1931 Berliini – 11. marraskuuta 2024 Lontoo) oli brittiläinen taidemaalari. Hän käytti teostensa inspiraatioina usein ihmismalleja tai paikkoja Lontoon seuduilta, erityisesti Camden Townista, johon hänen työnsä oli painottunut.
Auerbach syntyi Berliinissä. Koska hän oli juutalainen, hänet lähetettiin vuonna 1939 pakoon Englantiin, jossa hän on asunut siitä lähtien. Vanhemmat kuolivat keskitysleireillä.
Auerbach sai Yhdistyneen kuningaskunnan kansalaisuuden ja opiskeli St Martin's School of Artissa sekä Royal College of Artissa. Hän loi alun perin uran näyttelijänä. Myöhemmin hänen vakituisia mallejaan olivat ystävä Stella West, puoliso Julia ja ammattimalli J. Y. M.
Auerbachin on kerrottu kieltäytyneen Brittiläisen imperiumin ritarikunnan jäsenyydestä.
CaixaBank

CaixaBankin torni
CaixaBank on kansainvälisesti toimiva, pörssissä noteerattu espanjalainen pankki, joka perustettiin La Caixan pankkitoimintoja varten vuonna 2011.
CaixaBank perustettiin vuoden 2008 finanssikriisin jälkeen, jolloin Euroopan unioni asetti uusia säädöksiä ja Espanjan pankit joutuivat uudistumaan rakenteellisesti. CaixaBank kasvoi voimakkaasti, kun siihen liitettiin vuonna 2012 Banca Cívica, joka itsessään oli muodostettu useiden säästöpankkien yhdistyttyä. CaixaBankiin liitettiin myös vaikeuksissa ollut Banco de Valencia vuonna 2013. CaixaBank laajensi sitten toimintojaan kansainvälisesti ja sai vahvan aseman Portugalin markkinoilla. Vuonna 2021 CaixaBankiin liitettiin Bankia.
CaixaBank tarjoaa pankki- ja vakuutuspalveluja. Yritys harjoittaa pankkitoimintaa, vakuutuksia, eläke- ja sijoitusrahastoja sekä omistuksia kansainvälisissä pankeissa. Pankki- ja vakuutussegmentin ydintoimintaan kuuluu koko pankkitoiminta, mukaan lukien vähittäispankki, yrityspankki, käteinen ja markkinat sekä vakuutustoiminta, jota hoidetaan pääasiassa Espanjassa konttoriverkoston ja muiden täydentävien kanavien kautta.
CaixaBank loi vuonna 2011 ensimmäisenä espanjalaisena pankkina erillisen mobiilisovelluksen asiakkaidensa käyttöön. Vuonna 2020 lehti Global Finance valitsi CaixaBankin toisen kerran Länsi-Euroopan parhaaksi pankiksi. Samalla se valittiin kuudetta kertaa peräkkäin Espanjan parhaaksi pankiksi. CaixaBankin päämaja on Barcelonassa sijaitseva CaixaBankin torni, joka on Toyoo Itōn suunnittelema 85-metrinen ja 26-kerroksinen pilvenpiirtäjä.
Johnny Fontane

Johnny Fontane on kuvitteellinen italialaisamerikkalainen laulaja Mario Puzon romaanissa Kummisetä sekä Francis Ford Coppolan ohjaamissa elokuvissa Kummisetä ja Kummisetä osa III. Elokuvissa Fontanen osaa näyttelee Al Martino. Yleisesti oletettiin Puzon käyttäneen Fontanen kuvaamiseen Frank Sinatran elämää.lähde?
Johnny Fontanesta tulee huippusuosittu laulaja 1930-luvulla, mutta hänellä on vaikeuksia päästä Hollywoodiin. Päästäkseen haluamaansa elokuvaan hän turvautuu kummisetänsä, Vito Corleonen apuun. Corleone tekeekin elokuvatuottajalle ”tarjouksen, josta ei voi kieltäytyä”.
Fontane on ollut useamman kerran naimisissa ja ollut jatkuvasti uskoton. Juhliminen ja vaihtuva naisseura hallitseekin hänen elämäänsä.
Samana vuonna Johnny Fontane laulaa Viton tyttären Connie Corleonen häissä. Hänellä on pyyntö kummisedälleen. Hänellä on taas sekä elokuvarooli näköpiirissä että vastahakoinen tuottaja. Corleone lähettää neuvonantajansa Tom Hagenin paikalle saman ohjeen kera. Vastahakoinen tuottaja ei suostu, ennen kuin löytää suosikkihevosensa pään vuoteestaan.
Vito Corleonen seuraaja Michael Corleone pyytää 1950-luvulla Fontanea esiintymään perheen Las Vegasin hotelleissa niiden suosion kasvattamiseksi. Siellä ollessaan hänen äänihuulistaan löydetään kasvain, joka onnistuneesti leikataan ja hänen uransa voi jatkua.
Johnny Fontane esiintyy Kummisetä osa III:ssa laulamassa Michael Corleonen juhlissa, jotka järjestetään Corleonen paavilta saaman tunnustuksen takia.
Kummisetä
| --- | --- |
 Elokuvat:  Kummisetä • Kummisetä osa II • Kummisetä osa III
 Corleonen perhe:  Vito Corleone • Carmella Corleone • Tom Hagen • Sonny Corleone • Fredo Corleone • Michael Corleone • Connie Corleone-Rizzi • Apollonia Vitelli-Corleone • Kay Adams • Anthony Corleone • Mary Corleone • Vincent Mancini-Corleone
 Muut henkilöt:  Genco Abbandando • Don Altobello • Pete Clemenza • Johnny Fontane • Moe Greene • Lucy Mancini • Salvatore Tessio
 Videopelit:  The Godfather • The Godfather II
 Katso myös:  Mario Puzo • Francis Ford Coppola • Järjestäytynyt rikollisuus • Mafia • Cosa Nostra • Sisilia
Yishunin metroasema

Yishun on Singaporen Mass Rapid Transit -metrojärjestelmän asema Yishunin alueella Singaporen pohjoisella suuralueella. Sitä käyttävät North South Linen junat. Se avattiin 20. joulukuuta 1988.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- | --- |
|  | ma – pe | la |  | su & yleinen vapaa |  | joka päivä |  |  |
North South Line
| NS1 Jurong East | 5:27 | 5:26 |  | 5:50 |  | 0:25 |  |  |
| NS7 Kranji | – | – |  | – |  | 0:42 |  |  |
| NS28 Marina South Pier | 5:24 | 5:24 |  | 5:57 |  | 23:23 |  |  |
| NS27 Marina Bay | – | – |  | – |  | 23:25 |  |  |
| NS19 Toa Payoh | – | – |  | – |  | 0:01 |  |  |
| NS16 Ang Mo Kio | – | – |  | – |  | 0:50 |  |  |
Aiheesta muualla

Kuvia tai muita tiedostoja aiheesta Yishunin metroasema Wikimedia Commonsissa
Yishunin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Sembawang (nyk.) Canberra (2019–) | North South Line | Seuraava asema: Khatib |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yishun MRT Station
Käännös suomeksi
Väinö Siro

Väinö Emil Siro (23. toukokuuta 1884 Tampere – 19. huhtikuuta 1918 Tampere) oli tamperelainen konepajan työmies ja punakaartin tiedusteluosaston päällikkö. Hän kuului Tampereen työväenkaartin johtokuntaan syksyllä 1917. Hän sai tehtäväkseen tiedusteluosaston järjestämisen, ja hänet valittiin myöhemmin sen päälliköksi. Hän osallistui Tampereen taisteluun, jossa jäi vangiksi. Hänet ammuttiin pian taistelun jälkeen.
Pankakoski (rautatieliikennepaikka)

Pankakoski (lyh. Pas) oli rautatieliikennepaikka Lieksassa Pohjois-Karjalassa, lähellä Pankakosken taajamaa. Se avattiin vuonna 1952 ja rataosa lakkautettiin vuonna 2024. Pankakoskella olleille tehtaille rakennettiin Lieksan kirkonkylän tuntumasta kapearaiteinen Pankakosken–Sokojoen rautatie vuonna 1897. Lieksaan ei kuitenkaan vielä tuolloin mennyt rautatietä, mikä vaikeutti merkittävästi tehtaan kuljetuksia. Nurmeksen radan valmistuminen syyskuussa 1910 tämä ongelma kuitenkin poistui. Tuotteet kuljetettiin Sokojoen vaihteelle, jossa ne lastattiin Valtionrautateiden juniin.
Kapearaiteinen rata purettiin vuonna 1952, ja paikalle rakennettiin samana vuonna Lieksan eteläpuolelta haarautuva leveäraiteinen teollisuusrata. Henkilöliikennettä Lieksa–Pankakoski-välillä ei koskaan ole ollut. Vuonna 2018 Väylävirasto totesi Pankakosken radan olevan elinkaarensa päässä. Pääasiassa radalla ei enää ole liikennettä kartonkitehtaalle saakka, vaan sitä on käytetty puun varastointiin ja muuhun vähäisempään käyttöön. Radan kunnossapitoa rajoitettiin 1. tammikuuta 2023 alkaen. Ratayhteys Pankakoskelle on katkaistiin marraskuussa 2023. Marraskuussa 2024 Väylävirasto ilmoitti, että rataosa ja sitä myötä Pankakoski rautatieliikennepaikkana lakkautetaan.
Pankakoskelle johtavaa rataa kesällä 2024.
Sirkus Magenta

Sirkus Magenta on Helsingissä sijaitseva sosiaalisen sirkuksen yhdistys, joka tekee töitä hyvinvoivan ja yhdenvertaisen maailman puolesta. Vuonna 2011 perustettu Sirkus Magenta ehkäisee lasten ja nuorten syrjäytymistä ja tuo hankalissa elämäntilanteissa oleville ihmisille iloa ja voimavaroja arkeen. Sirkus Magentan arvoja ovat yhdenvertaisuus, ilo, hyvinvointi ja yhteisöllisyys.
Sirkus Magentan sirkustila
Sirkus Magenta järjestää harrastustoimintaa, tapahtumia ja sirkuselämyksiä. Sirkus Magenta on toiminut Kauppakeskus Itiksessä vuodesta 2024 alkaen. Sirkus Magenta tavoittaa vuosittain noin 10 000 henkilöä.
Sirkus Magenta on Sirkuksen ja tanssin tiedotuskeskuksen sekä Suomen Nuorisosirkusliiton jäsen. Lisäksi Sirkus Magenta kuuluu valtakunnallisiin soveltavan taiteen toimikuntiin sekä maailmanlaajuiseen sirkuskoulujen ja sosiaalisten sirkusten Caravan-verkostoon.Sirkus Magentalla on henkilöjäseniä.
Toiminta > Harrastustoiminta

Sirkus Magenta järjestää harrastustoimintaa kaikenikäisille. Aikuisille on tarjolla pariakrobatiaa, notkeusakrobatiaa, lattia-akrobatiaa, käsinseisontaa, aikuisten sirkusta, vannetanssia, aerial strapsia, tanssiarkobatiaa ja ilma-akrobatiaa. Lapsille ja vanhemmille löytyy vauva-, taapero- ja perheryhmiä. Koululaisille järjestetään ilma-akrobatiaa sekä nuorten sirkusta.
Toiminta > Sirkuselämykset

Sirkus Magenta tarjoaa sirkuselämyksiä, kuten työhyvinvointipajoja, koulutuksia, esityksiä sekä polttareita ja synttäreitä yrityksille, järjestöille ja yksityisille henkilöille.
Toiminta > Tapahtumat

Sirkus Magenta järjestää erilaisia tapahtumia sirkustilassaan. Kesällä 2024 Sirkus Magenta järjesti Magenta Juggling Conventionin, joka kokosi yhteen jongleerauksen ammattilaisia ja harrastajia ympäri Suomen.